**EELNÕU 2023/146**

 **KOMISJONID:**

|  |  |
| --- | --- |
| eelarve- ja arengukomisjon | JK |
| hariduskomisjon |  |
| kultuuri- ja spordikomisjon |  |
| majandus- ja keskkonnakomisjon | X |
| revisjonikomisjon | X |
| sotsiaalkomisjon |  |
| seeniorite nõukoda |  |
| noortevolikogu |  |

**VILJANDI LINNAVOLIKOGU**

**OTSUS**

26. jaanuar 2023 nr

Linnavara võõrandamine otsustuskorras

Viljandi Linnavolikogu 30.05.2012 määrusega nr 118 kinnitatud „Viljandi linnavara valitsemise kord“ § 20 lõike 1 punktide 1a ja 1c, § 21 lõike 1 punkti 1 ja § 22 lõike 1 punkti 2 alusel Viljandi Linnavolikogu

**o t s u s t a b:**

1. Võõrandada otsustuskorras Viljandi linnale kuuluvad rajatised AS-le Viljandi Veevärk (rajatiste ja maa nimekirjad lisatud).
2. Rajatiste võõrandamise hinnaks on 910 020 eurot. mis tuleb ostja poolt täielikult tasuda enne müügilepingu allkirjastamist Viljandi Linnavalitsuse arvelduskontole EE021010302005455005 SEB Pank või EE342200221011977969 Swedbank.
3. Volitada linnapead või tema asendajat edasivolitamise õigusega sõlmima müügilepingut. Selleks volitatakse teda esitama ja vastu võtma kõiki vajalikke avaldusi ja dokumente, Viljandi linna nimel lepingule alla kirjutama ja teostama kõike, mis on seotud nimetatud ülesande täitmisega.
4. Kõik rajatiste omandamisega seotud kulud kannab AS Viljandi Veevärk.

5. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

6. Otsus jõustub teatavakstegemisest.

(allkirjastatud digitaalselt)

Helmen Kütt

linnavolikogu esimees

**Koostaja(d):** Ene Rink, Margit-Marit Raudsepp

**Esitatud:** 03.01.2022

**Esitaja:** Viljandi Linnavalitsus **Ettekandja:** Kalvi Märtin

**Lk arv:** 3

**Hääletamine:** poolthäälteenamus

Seletuskiri

**Linnavara võõrandamine**

Eelnõu eesmärk on võõrandada AS-le Viljandi Veevärk otsustuskorras Viljandi linnale kuuluvad rajatised.

Viljandi linnavara valitsemise korra § 20 lõike 1 punktide 1a ja 1c kohaselt otsustab linnavara võõrandamise volikogu, kui võõrandamise objektiks on kinnisvara ning kui võõrandatava vara alghind on suurem kui 35 000 eurot.

Eelpoolnimetatud korra § 21 lõike 1 punkti 1 järgi võib linnavara võõrandada otsustuskorras ja § 22 lõike 1 punkti 2 järgi võib otsustuskorras vara võõrandada, kui vara võõrandatakse linna osalusega äriühingule.

2021. septembris sõlmisid Viljandi linn, Viljandi vald ja AS Viljandi Veevärk kolmepoolse kokkuleppe taristu üleandmiseks, mille alusel omakorda 27.12.2021 sõlmiti Ramsi VK OÜ ja Viljandi Linnavalitsuse vahel järgmised lepingud: taristu tasuta võõrandamise leping ning notariaalne kinnistute tasuta võõrandamise leping.

Viljandi Linnavalitsus on vara inventeerinud, koostanud hindamisakti ning nüüd soovib selle otsustuskorras võõrandada AS-le Viljandi Veevärk. Peale varade üleandmist jätkab AS Viljandi Veevärk veeteenuse osutamist ainult nendes piirkondades, kus AS Viljandi Veevärk on ühisveevärgi ja -kanalisatsioonirajatiste omanik.

Maa ja rajatiste nimekirjad väljavõttena raamatupidamise põhivara nimekirjast on eelnõule lisatud.

(allkirjastatud digitaalselt)

Ene Rink

linnasekretär